Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 64/1999. (VI. 25.) OGY határozata
Paragraph Index: 835

7. Bács-Kiskun megyében helyi kezdeményezés alapján 1998 második felében az általunk készített tematikával és az adatvédelmi biztos munkatársai által tartott előadásokkal készítettük elő az úgynevezett „kanadai modell” bevezetését, melyet szívesebben neveznénk már „Bács-Kiskun megyei modellnek”, és amely a kanadai állami információpolitika magyarországi adaptációjára tett kísérlet. Célja az, hogy a polgárokat a közigazgatás az információs jogok helyi megbízottjai segítségével gyorsan és hatékonyan juttassa hozzá a közérdekű adatokhoz, és biztosítsa számukra a személyes adataikkal való rendelkezés lehetőségét. A Bács-Kiskun megyei modell 1999-től működik. II. TEVÉKENYSÉGÜNK F ŐBB ADATAI Az adatvédelmi biztoshoz intézett beadványok feldolgozásában az előző években kidolgozott statisztikai és idősoros elemzések túlnyomó részét változatlan formában megtartottuk. Az 1997. évi beszámolóban követett gyakorlatnak megfelelően ezentúl mindig három év adatait hasonlítjuk össze és jelenítjük meg. A statisztikai feldolgozás során mindig nehéz vállalkozás a meglévő és alkalmazott módszereken változtatni, és új szempontok szerint rendezni az adatokat. A főbb ügytípusok feldolgozása során egyértelművé vált, hogy bizonyos kategóriák esetében az eddig alkalmazott módszerek finomítása szükséges. 1997-ben minden olyan ügyet, amely nem panaszügy, jogszabály-véleményezés, illetve titokfelügyelet volt, az egyéb kategóriába soroltunk. 1998-ban ebből az ügycsoportból kiváltak — számuknál és az összes ügyhöz viszonyított arányuknál fogva — a konzultációs ügyek. Ugyanakkor a titokfelügyelettel kapcsolatos beadványok száma annyira csekély lett, hogy önálló ügycsoportként való ábrázolása sem statisztikai, sem képi szempontból nem indokolt, így mind a torta-, mind az oszlopdiagramban az egyéb ügycsoport tartalmazza az adatokat. Az idei évben elhagytuk annak bemutatását, hogy milyen formában érkeznek a beadványok az adatvédelmi biztoshoz, mert ennek jelentősége tevékenységünk elemzésében elhanyagolható. Az idősorok bemutatása során — az eddigi elemzési módszertől eltérően — a feldolgozott adatokat minden esetben az adott év teljes ügyszámához viszonyítottuk. A változtatás indoka az, hogy így mind az ügyszámhoz viszonyított arányok, mind az adatok számszerű változása ábrázolható. Továbbiakban tartalmilag és formailag az előző években kidolgozott osztályozási és feldolgozási rendszert alkalmaztuk. A tevékenységünk teljes időszakára vonatkozó és az 1997. évi beszámolóban elemzett idősorok tanulmányozásánál szembeötlő, hogy az előző évek adatai folyamatos növekedést mutattak, ennek alapján bizonyos tendenciákat állapítottunk meg, következtetéseket szűrtünk le, melyek természetesen az adott idősorok esetében helytállóak voltak. Az 1998-as év erre a folyamatosságra rácáfol, az idősorok nagy részében a korábban megállapított tendencia nem érvényesül, és szinte minden osztályozási kategóriában átrendeződés, változás tapasztalható. Az 1997-es évről azt állapítottuk meg, hogy a vizsgálatok több mint háromnegyede az adatvédelemmel vagy az információszabadsággal kapcsolatos panaszügy volt, és csak a maradék egynegyed rész oszlott meg a jogszabályvéleményezés, titokfelügyelet és az egyéb osztályozási kategória között. Az 1998-as évben ez az arány megváltozott. Csökkent a panaszügyek száma, ugyanakkor azoknak a beadványoknak a száma jelentősen nőtt, melyekben az adatvédelmi biztos állásfoglalását, jogértelmezését kérték az indítványozók (úgynevezett konzultációs ügyek), és ugyancsak nőtt a jogszabály-véleményezések száma. Az ügytípusok átrendeződése folytán az indítványozók aránya is jelentősen megváltozott: a kevesebb panaszügy jelzi, hogy csökkent a magánszemély panaszosok száma, a jogszabály-véleményezések és konzultációs ügyek növekedésével — melyekben a közigazgatás különöböző szervei az „indítványozók” — jelentősen, az előző évhez képest 150 százalékkal nőtt a jogi személy indítványozók száma. Természetesen ezek a megállapítások az összes beadványra vonatkoznak. 1998-ban az adatvédelmi biztos 936 vizsgálatot indított. Ezek mindegyikében megkezdődött a vizsgálat, természe- 1999/79/II. szám tesen ez évben is voltak olyan ügyek, melyeket nem tudtunk lezárni. Ügyszámunk — az előző évekhez hasonlóan — nem tartalmazza az elutasított kérelmekkel kapcsolatos jelentéseket és az adatvédelmi nyilvántartásba bejelentkezéseket sem. Ez utóbbiak érkeztetése és feldolgozása elkülönült iktatási és osztályozási rend szerint történik. Az indítványok számának előző években tapasztalt folyamatos növekedése megállt, az ügyszám stabilizálódott. Ugyanakkor az új ügyek számának havonkénti összehasonlításából látszik, hogy az év első három és utolsó két hónapjában — az előző évi csökkenő tendenciával szemben — folyamatosan emelkedett a beadványok száma. Új ügyek száma havonként 1996—1998 A vizsgálatok általános jellemzői A főbb ügytípusok Amint a bevezetőben említettük, a főbb ügytípusok bemutatásában új, illetve önálló kategóriaként jelentek meg a konzultációs ügyek. Az előző években az egyéb kategória tartalmazta ezeket a számadatokat. A tavalyi év folyamán a vizsgálatok fele a személyes adatok kezelésével és a közérdekű adatok nyilvánosságával kapcsolatos panaszügy, másik fele majd egyenlő arányban konzultáció és jogszabály-véleményezés volt. A főbb ügytípusok A konzultációs ügyek ábrázolása és összehasonlíthatósága érdekében visszamenőleg feldolgoztuk az előző két év adatait is. Az egyéb kategória tartalmazza a csekély számú titokfelügyelettel kapcsolatos beadványt (1996-ban: 10, 1997-ben: 25, 1998-ban: 14), valamint a hivatalból indított vizsgálatokat. A panaszügyek számának eddigi emelkedése megállt, sőt csökkenés következett be, ugyanakkor mind a konzultációs ügyek, mind a jogszabály-véleményezések száma évről évre folyamatosan emelkedik. A főbb ügytípusok 1996—1998 1999/79/II. szám A jogi és magánszemély indítványozók aránya Az indítványozók fele magánszemély, a másik fele nyolc százaléknyi eltéréssel (mely az egyéb, vegyes kategóriát jelöli) jogi személy. A tavalyi év adataival összehasonlítva megállapítható, hogy az indítványozók aránya megváltozott, a magánszemélyek száma csökkent, a jogi személyeké viszont jelentősen nőtt. Amint arra a bevezetőben már utaltunk, a beadványok, ügytípusok arányainak változása, valamint a jogi és magánszemély indítványozók arányának változása között szoros összefüggés van. Az adatok az összes beadványra vonatkoznak, a későbbiekben elemzett panaszügyek esetében ettől eltérő következtetéseket vonhatunk le. A jogi és magánszemély indítványozók aránya A jogi és magánszemély indítványozók aránya az előző két évben alig változott, az idősor alapján azonban látható, hogy a tavalyi év folyamán az eddigi tendencia megváltozott, a magánszemély indítványozók száma csökkent, a jogi személyek száma pedig majd kétszeresére nőtt. A jogi és magánszemély indítványozók aránya 1996—1998 A budapesti és a vidéki indítványozók aránya A budapesti és a vidéki indítványozók arányában a három összehasonlított évben szinte semmi változás nem történt, az indítványozók közel kétharmada változatlanul budapesti. Ismételten vissza kell utalni azonban arra a már említett tényre, hogy ezt az arányt befolyásolja az ügytípusok szerinti megoszlás, a jogszabály-véleményezés és konzultációs ügyek magas száma, melyek többségében a budapesti székhelyű központi közigazgatási szervektől érkeznek. Ennek eredményeképpen az oszlopdiagramokat tekintve, melyeken a számadatok is láthatóak, megállapítható, hogy csekély számban nőtt a budapesti, és csökkent a vidéki indítványozók száma. A budapesti és a vidéki indítványozók aránya A budapesti és a vidéki indítványozók aránya 1996—1998 A vizsgált adatkezelők típusai Az adatvédelmi biztosi vizsgálatok 1998-ban 1062 adatkezelőre terjedtek ki. Az állami adatkezelők — hasonlóan az elmúlt évekhez — ismételten a vizsgált adatkezelők 60 százalékát jelentették. Változás azonban az előző évhez képest, hogy 4 százalékkal emelkedett a magáncégeknél folytatott vizsgálatok száma, 1998-ban 238 helyen vizsgálta az adatvédelmi biztos a személyes és közérdekű adatok kezelésének gyakorlatát. A vizsgált adatkezelők típusai 1999/79/II. szám Adatkezelő-típusok aránya 1996—1998 Három év adatait összehasonlítva megállapítható, hogy — ha csak kis mértékben is — emelkedik az állami, jelentősebben a magáncégek adatkezelését célzó vizsgálatok száma, és feltehetően az egyre pontosabb statisztikai feldolgozás következtében csökkent az egyéb, kérdéses kategóriába soroltak száma. A vizsgált adatkezelők kategóriái A vizsgált adatkezelők kategóriánál kicsit csalóka képet mutat a központi közigazgatási szervek kiugróan magas száma. A véleményezésre küldött tervezetek alapján mint adatkezelők szerepelnek, noha valójában nem minden esetben van szó tényleges vizsgálatról. A panaszügyek későbbi elemzése során látszik, hogy ebben a körben tényleges vizsgálat lényegesen kevesebb esetben történt. A vizsgált adatkezelők között — a vizsgálatok számát tekintve — meg kell említeni a közüzemi szolgáltatókat, a helyi önkormányzatokat, a fegyveres és rendvédelmi szerveket, valamint az egyéb adatkezelőket (ide soroltuk az áruküldőket, társasházakat, munkáltatókat és a gazdasági társaságokat). A vizsgált adatkezelők kategóriái Az adatkezelő kategóriáinak összehasonlításánál — az eddigiektől eltérően — csak két év adatait tudjuk bemutatni, mivel az új osztályozási rendet 1997-ben vezettük be. Az idősorból kitűnik, hogy a központi közigazgatási szerveket, az oktatási intézményeket, a társadalmi szervezeteket, a sajtót, és az egészségügyi intézményeket érintő beadványok száma emelkedett. A vizsgált adatkezelők kategóriái 1997—1998 1 Központi közigazgatási szerv 2 Egyéb közhatalmi szerv 3 Nemzeti adatbázisok, nagy adatkezelők 4 Fegyveres és rendvédelmi szervek 5 Társadalombiztosítás/munkaügy 6 Adóhivatal, pénzügyőrség 7 Egészségügyi intézmény 8 Helyi önkormányzat és szervei 9 Államigazgatási jogkörben eljáró egyéb szerv 10 Szakosított felügyeleti szervek 11 Oktatási intézmény/kutatóintézet 12 Társadalmi szervezet 13 Sajtó/média 14 Pénzintézet 15 Közüzemi szolgáltató 16 Egyéb adatkezelő Információs ágak aránya az ügyiratokban Az információs ágak megoszlásánál látszik az adatvédelem erős túlsúlya, az ügyiratok 67 százaléka tartozik e körbe. Az egyéb, vegyes információs ágba soroltuk a jogszabály-véleményezéseket, így a viszonylag magas 24 százalékos arány magyarázata e besorolásban rejlik. Meg kell említeni azt is, hogy egy beadvány természetesen több információs ágat is érinthet, statisztikánkat ennek figyelembevételével állítottuk össze. Információs ágak aránya az ügyiratokban Az adatvédelem és információszabadság — mint információs ág — aránya csökkent, a titokvédelem úgyszintén. Ugyanakkor évről évre nő — arányaiban és abszolút értékben is — az egyéb kategória, mely a jogszabály-véleményezéseket is tartalmazza. 1999/79/II. szám Információs ágak aránya az ügyiratokban 1996—1998 Panaszügyek Az adatvédelmi biztoshoz érkezett beadványok több mint fele panaszügy, ezért indokolt — eddigi gyakorlatunknak megfelelően — a tevékenységünk egészére vonatkozó elemzésénél alkalmazott szempontok szerint, de önállóan is bemutatni az e kategóriába tartozó adatokat. Természetesen érdekes lenne olyan szempontok szerint is feldolgozni az adatokat, melyek a panaszügyek és a nem panaszügyek (jogszabály-véleményezés, konzultáció és egyéb) összehasonlításán alapulnak, ezt terjedelmi okból mellőzzük. A panaszügyek körében — tekintve, hogy a személyes és közérdekű adatok kezelésével kapcsolatos és megtörtént jogsérelmekről van szó — szembetűnő volt, hogy a teljes tevékenységre vonatkozó adatokkal öszszehasonlítva számos eltérés mutatkozik. Lényegesen eltérnek az adatok az indítványozók arányának, a budapesti és a vidéki panaszosok arányának, az adatkezelők típusainak, az információs ágak arányainak összehasonlításánál, erre természetesen a vonatkozó adatok elemzése során ismételten utalunk majd. A jogi és magánszemély panaszosok aránya Az összes beadvány alapján a jogi személy indítványozók aránya 42 százalék, a magánszemély indítványozók aránya 50 százalék. A panaszügyekben az arány lényegesen megváltozik, a jogi személy panaszosok aránya 9 százalékra csökken, a magánszemély panaszosok aránya pedig 87 százalékra emelkedik. A jogi és magánszemély panaszosok aránya az 1998. év panaszügyeiben A három évet összehasonlító idősor adatai eltérő képet mutatnak, állandó tendenciára nem lehet következtetni, hiszen mind a magán, mind a jogi személy panaszosok száma évről évre változik, az évenkénti bontásban szereplő ügyszámokhoz viszonyított arányokat tekintve azonban nagy eltérések nincsenek. A számadatok azt mutatják, hogy 1998-ban a magánszemély panaszosok száma az előző évhez viszonyítva kis mértékben csökkent, a jogi személyeké pedig növekedett. A jogi és magánszemély panaszosok aránya Panaszügyek 1996—1998 A tevékenységünk egészére vonatkozó adatok alapján a vidéki indítványozók aránya 30 százalék volt, ezzel szemben a panaszügyekben a vidéki panaszosok aránya 42 százalék. Ugyanakkor ha az oszlopdiagram arányait tekintjük, a budapesti és a vidéki panaszosok aránya — a feltüntetett ügyszámok eltérő értékei ellenére — mindhárom vizsgált évben állandó: 60—40 százalék. A budapesti és a vidéki panaszosok aránya az 1998. év panaszügyeiben A budapesti és a vidéki panaszosok aránya Panaszügyek 1996—1998 1999/79/II. szám A bepanaszolt adatkezelők típusai A tavalyi év folyamán a 476 panaszbeadvány vizsgálatának során 557 adatkezelő tevékenységét vizsgálta az adatvédelmi biztos. Az eltérés oka az, hogy egy panasz több adatkezelő tevékenységét is érintheti. Tevékenységünk egészére és a panaszügyekre is vonatkozik az a megállapítás, hogy emelkedett a magáncégeknél folytatott vizsgálatok száma. A bepanaszolt adatkezelők típusai az 1998. év panaszügyeiben A bepanaszolt adatkezelők típusai Panaszügyek 1996—1998 A bepanaszolt adatkezelők kategóriái 1997-ben vezettük be új osztályozási rendszerünket, ezért — az eddigiektől eltérően — a bepanaszolt adatkezelők összehasonlítása során csak két év adatai állnak rendelkezésünkre. Az 1998-as év folyamán a beadványok túlnyomó többségében az egyéb adatkezelők (áruküldők, gadasági társaságok, munkáltatók, társasházak), a közüzemi szolgáltatók és a helyi önkormányzatok adatkezelését sérelmezték a panaszosok. Meg kell említeni, hogy a közüzemi szolgáltatók elleni panaszok számának növekedését az is indokolta, hogy a tavalyi év folyamán a Fővárosi Vízművek és a Gázművek is új fogyasztási szerződést kötött az érintettekkel, és annak adattartalmát nagyon sokan sérelmezték. A bepanaszolt adatkezelők kategóriái Két év adatait összehasonlítva a fentiekben említett arányok változása tapasztalható, az 1997. évi adatokhoz viszonyítva emelkedett a szakosított felügyeleti szervek, oktatási intézmények, sajtó, média és a pénzintézetek adatkezelését sérelmező beadványok száma. Természetesen jelentős eltérés tapasztalható az összes vizsgálatban érintett adatkezelő megoszlásához képest is, hiszen ott a központi közigazgatási szervek, oktatási intézmények és társadalmi szervezetek adatkezelésének vizsgálata volt jelentős. A bepanaszolt adatkezelők kategóriái Panaszügyek 1997—1998 1 Központi közigazgatási szerv 2 Egyéb közhatalmi szerv 3 Nemzeti adatbázisok, nagy adatkezelők 4 Fegyveres és rendvédelmi szervek 5 Társadalombiztosítás/munkaügy 6 Adóhivatal, pénzügyőrség 7 Egészségügyi intézmény 8 Helyi önkormányzat és szervei 9 Államigazgatási jogkörben eljáró egyéb szerv 10 Szakosított felügyeleti szervek 11 Oktatási intézmény/kutatóintézet 12 Társadalmi szervezet 13 Sajtó/média 14 Pénzintézet 15 Közüzemi szolgáltató 16 Egyéb adatkezelő Információs ágak aránya a panaszügyekben Tekintve, hogy a panaszügyek elsősorban a személyes adatok kezelésével kapcsolatos sérelmeket tartalmazzák, egyáltalán nem meglepő, hogy az adatvédelem aránya 86 százalék — szemben az összes ügyiratban képviselt 67 százalékkal — az információszabadság aránya pedig mindkét esetben közel azonos (7 és 8 százalék). Információs ágak aránya a panaszügyekben 1999/79/II. szám A három év adatait összehasonlító idősor arányaiban lényeges változások nem állapíthatóak meg. Az arányok mögötti számadatok csak az adatvédelem — mint információs ág — tekintetében mutatnak nagyobb eltéréseket, az információszabadság tekintetében és az egyéb, vegyes ágban a vizsgált évek alapján ilyen tendencia nem tapasztalható. Információs ágak aránya a panaszügyekben 1996—1998 A panaszok tárgya A három év adatainak összehasonlítása során megállapítható, hogy leggyakrabban a személyes adatok jogellenes gyűjtését (Sz3), valamint jogellenes továbbítását, nyilvánosságra hozatalát (Sz5) sérelmezték a panaszosok. A vizsgált időszakban (1998-ban) a jogellenes továbbítást, a nyilvánosságra hozatalt sérelmező panaszok száma emelkedett, és ugyancsak emelkedett azoknak a beadványoknak a száma, melyekben a személyes adatok kezelésének általános gyakorlatát sérelmezték. A panaszok tárgya 1996—1998 Sz1 személyes adatok kezelésének gyakorlata Sz2 személyes adat jogellenes kezelése általában Sz3 személyes adat jogellenes gyűjtése Sz4 személyes adat jogellenes felhasználása Sz5 személyes adat jogellenes továbbítása, nyilvánosságra hozatala Sz6 betekintési/törlési jog megtagadása K1 közérdekű adatok kezelésének gyakorlata K2 közérdekű adatok visszatartása T indokolatlan titokköri minősítés E egyéb ? kérdéses, nem eldönthető Az érintett személyek köre A vizsgálatok során annak megállapítására is törekszünk, hogy a panaszos csak az őt személy szerint ért jogsérelem orvoslását kéri, vagy olyan — vélt vagy valósan — jogellenes adatkezelésre hívja fel a figyelmet, amely a konkrét panasztól elvonatkoztatva meghatározott csoportot, vagy az állampolgárok nagy részét érintheti. 1998-ban a beadványok 58 százaléka tartalmazott kifejezett egyéni sérelmet. Az érintett személyek köre az 1998. év panaszügyeiben Az idősor adatainak összehasonlítása alapján szembetűnő, hogy a tavalyi évben — az eddigi tendenciától eltérően — mind a csoportos, mind az általános érintettség közel azonos arányban szerepel, ez utóbbi kategória az elmúlt években folyamatosan nagyobb arányt képvisel. Talán nem túlzás azt a következtetést levonni, hogy nőtt az adatvédelem iránti érzékenység, és olyan esetekben is az adatvédelmi biztoshoz fordulnak, amikor nem kifejezett egyéni sérelemről van szó. Az érintett személyek köre Panaszügyek 1996—1998 A panaszok jogossága A panaszok jogosságát csak az ügyek érdemi lezárását követően lehet megállapítani. Az 1998-ban érkezett és lezárt panaszügyek száma 372 volt. Az ügyek több mint felében (193 esetben) megállapítottuk, hogy a panasz jogos, illetve részben jogos volt, 13 esetben másik ombudsmanhoz továbbítottuk az iratot, 27 esetben hatáskör hiányát állapítottuk meg, 91 esetben a panaszost nem érte jogsérelem. 1999/79/II. szám A panaszok jogossága 1998. Az idősor adatai azt mutatják, hogy növekedett a jogos, és csökkent a részben jogos panaszok aránya. A nem jogos panaszok aránya állandónak tekinthető. A panaszok jogossága 1996—1998 Ügyintézési határidők Az ügyintézési határidők megállapításánál a beérkezett összes ügyirat közül csak a lezárt ügyeket vettük alapul. Az ügyintézési időket a tavalyi év adataival összehasonlítva megállapítható, hogy mindhárom vizsgált kategóriában csökkenés következett be. Az átlagos ügyintézési idő 1998-ban 44,4 nap, panaszügyek esetében 62,3 nap, a nem panaszügyekben pedig 29,5 nap. Ez utóbbi esetben a pár napos határidő megjelölésével kapott jogszabály-véleményezések is befolyásolták az átlagot. Átlagos ügyintézési idő ügytípusok szerint 1996—1998 Az ügytípusok szerinti bontás alapján mindhárom kategóriában közel azonos időtartamok szerepelnek, a finomabb, féléves kimutatás alapján azonban elég nagy ingadozások tapasztalhatóak. A megállapított tendencia évről évre helytálló, az első félévben átlagosan kétszer annyi időt fordítunk az ügyek lezárására, mint a második félévben. Ennek okait előző beszámolóinkban már kifejtettük. Átlagos ügyintézési idő Félévenként (1996—1998) Az ügyintézés időtartama A beadványok egyharmadában az első héten, több mint felében — a beérkezéstől számított — harminc napon belül érdemben válaszolunk, tehát azokat lezártnak tekinthetjük. Másik felét közel megegyező arányban vagy a második hónapban vagy három hónapon túl tudjuk csak lezárni. Ezekben az esetekben szerteágazó, sok egyeztetést, konzultációt, megkereséseket igénylő ügyekről van szó. Az ügyintézés időtartama az 1998-as évben („Hány ügyre válaszoltunk érdemben…”) III. A VIZSGÁLATOK A korábbi parlamenti beszámolók szerkezetét követve az információs szabadságjogok két fő területét önálló fejezetekben mutatjuk be: külön ismertetjük a személyes adatok kezelésével (információs önrendelkezési jog) és külön a közérdekű adatok kezelésével (információszabadság) kapcsolatban lefolytatott vizsgálatainkat.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes